钦定古今图书集成/理学汇编/经籍典/第053卷 > 《大衍天一至地十》
## 钦定古今图书集成/理学汇编/经籍典/第053卷 > 《大衍天一至地十》

良辅谨案：遥溪先生手录有此本，正与鄙意合，而其说甚详，不知所传。其论说不知谁所著，或云“上官求放。”〈信州人。〉得康节之遗说，出于希夷，果尔，不知朱子何以不曾见而不取？由今观之，良为有用，实千载之快事，实千载《大衍》之的论。谨录其说如左：

自天一至地十，盖有十图。今所传“戴九履一，左三右
七，二四为肩，六八为足，五为心腹”者，乃天五一图尔。
自天一至地十，盖有十图焉，乃《大衍》之数也。自天五
而上皆五行生数，故“五九之数自下而上各增其一。
地六而下皆五行成数，故六九之数自上而下各减
其一。天数一三五七九而五居中，地数二四六八十
而六居中。五六者天地之心也。五为天心，其图纵横
八面，皆三五之数。六为地心，其图纵横八面，皆三六
之数，得天地之中故也。其他所以参差不齐者，偏阴
偏阳故也。”又曰：“《大衍》体数五十，地十图之变。《大衍》用
数四十九，天一图之变也。地十图其数五十者，盖以
一对九为十，二对八为二十，三对七为三十，四对六
为四十，连中十为五十，而虚其五，故天地之数五十
有五，而大衍之数五十者，由虚五而生也。天一图四
十有九者，盖以二对十为十二，三对九为十二，四对
八为十二，五对七为十二。其中一数，乃揲蓍挂一以
取四十八为六十四卦者也，而虚其六，故天地之数
五十有五，而《大衍》之用数四十有九者，由虚六而生
也。然《大衍》五十，而图以十居中者，盖十为数之终而
无变也，故为体数；《大衍》用四十九，而图以一居中者，
盖一为数之始而能变也，故为用数。”窃尝以《天五地
六图》参之，而知数皆本于虚也。何也？天五图四十五，
虚十而不虚五，无与乎续终之事。《大衍》之体数虚五
而不虚十，是于天五之数增其五以为体，此其数之

于地六之数减其五以为用，此其数所以四十九也。
天地数皆生于虚，《天五图》不虚十，无以成纵横各十
五之数。地六图不虚一，无以成纵横各十八之数。《大
衍》不虚五，无以成五十之体，不虚六无以成四十九
之用。虚者万物之府，故能生实。此《大衍》体数所以中
虚其五而用十，《大衍》用数所以中虚其六而用一，然
必虚五。六者，五为天中，六为地中。人受天地之中以
生，故虚中乃能生实也。司马公作“潜虚”，谓万物生于
虚，虚然后形，形则数行乎事物矣。是故天地犹橐籥，
虚而不屈，动而愈出，故能千变万化而物生不穷。若
实则不能生矣。人能体此而虚其中，则以道御数，以
虚待实，乘除消长之理，皆在我矣。

又案：“《小衍》之成十”，天一地二、天三地四、天五地六、天
七地八、天九地十是也。大衍之成五十，此十图之所
以衍也。其图皆依天五一图次序，如历家九宫一白
二黑三绿四碧之次序，皆本诸此，又不可不知也。

### 胡一中定正洪范图